**SVEUČILIŠTE U ZAGREBU**

**STOMATOLOŠKI FAKULTET**

**GUNDULIĆEVA 5**

**10000 ZAGREB**

**OIB: 70221464726**

**RKP: 01870**

**OBRAZLOŽENJE OPĆEG DIJELA USKLAĐENOG FINANCIJSKOG PLANA ZA**

**2024.-2026. GODINU**

**PRIHODI I PRIMICI**

Ukupno planirani prihodi za 2024. godinu iznose 8.942.778 eura, procjena za 2025. godinu iznosi 8.897.236 eura dok za 2026. procjena iznosi 8.894.093 eura. Najveći dio prihoda odnosi se na izvore 11 i 43. U odnosu na 2024. godinu procjena za 2025. i 2026. je manja zbog završetka projekata.

Na izvoru 11 prihodi iznose 6.797.404 eura, usklađeni su s konačno usvojenim Državnim proračunom koji je usvojio Hrvatski sabor.

Na izvoru 31 planirani prihodi iznose 467.331 eura, najveći dio prihoda planiran je od izvođenja tečajeva trajne izobrazbe, obavljanja razdoblja prilagodbe u postupcima priznavanja inozemnih stručnih kvalifikacija i provjere kompetentnosti, od školarina poslijediplomskih specijalističkih studija, te od najma. Nije predviđen rast prihoda u 2025. i 2026. u odnosu na 2024. godinu.

Na izvoru 43 planirani su prihodi u jednakom iznosu 1.579.806 eura za sve tri godine. Najveći dio prihoda odnosi se na prihode od studija Dentalne medicine na engleskom jeziku i prihoda poslijediplomskog doktorskog studija.

Na izvoru 52 planirani su prihodi za 2024. godinu od Hrvatske zaklade za znanost (HRZZ) u iznosu 71.237 eura za projektno financiranje znanstvene djelatnosti te financiranje doktoranada i poslijedoktoranada zaposlenih na teret HRZZ-a. Prihodi u 2025. i 2026. godini su manji zbog završetka određenih projekata.

Na izvoru 61 planirani su prihodi za 2024. godinu u iznosu 26.000 eura. U odnosu na prethodne godine znatno su manji jer smo u 2023. godini završili s provedbom projekta pod nazivom „Biorazgradivi implantati za inženjerstvo koštanog tkiva“, gdje smo bili partneri trgovačkom društvu. Planirani prihodi sastoje se od namjenskih donacija neprofitnih organizacija za studentske programe, tekućih donacija od trgovačkih društava, te kapitalnih donacija.

Na izvoru 71 planirani su prihodi od otkupa stanova za sve tri godine u iznosu od 1.000 eura.

**RASHODI I IZDACI**

Ukupno planirani rashodi za 2024. godinu iznose 9.327.494 eura, procjena za 2025. godinu iznosi 9.178.527 eura dok za 2026. procjena iznosi 9.175.384 eura. Najveći dio rashoda odnosi se na izvore 11 i 43. U odnosu na 2024. godinu procjena za 2025. i 2026. je manja zbog završetka projekata.

Na izvoru 11 planirani rashodi za 2024. godinu iznose 6.797.404 eura. Najveći dio namijenjen je za rashode za zaposlene, rashode za provedbu projekata potpora znanosti, te pokrivanje dijela materijalnih rashoda za normalno funkcioniranje Fakulteta.

Na izvoru 31 planirani rashodi za sve tri godine iznose 467.331 eura. Najvećim dijelom rashodi se odnose na pokrivanje troškova kod organizacije i izvođenja tečajeva trajne izobrazbe, stručnog usavršavanja, znanstveno istraživačkih troškova i materijalnih.

Na izvoru 43 planirani rashodi za 2024. godinu iznose 1.944.047 eura, a procjena za 2025. i 2026. godinu iznosi 1.861.097 eura. Najveći dio rashoda odnosi se na rashode za zaposlene i vanjske suradnike zbog suradnje kod izvođenja studija Dentalne medicine na engleskom jeziku, na materijalne rashode, tekuće i investicijsko održavanje, obnovu fasade te nabavu dugotrajne imovine.

Na izvoru 52 planirani rashodi za 2024. godinu iznose 91.712 eura. Najvećim dijelom se odnose na rashode za zaposlene na projektima Hrvatske zaklade za znanost te materijalne rashode za provođenje projekata. Procjena rashoda u 2025. godini znatno je manja 6.574 eura, dok ih u 2026. godini nismo planirali zbog završetka određenih projekata.

Na izvoru 61 planirani rashodi za 2024. godinu iznose 26.000 eura. Najvećim dijelom se odnose na provođenje aktivnosti namjenskih donacija koje financiraju neprofitne organizacije za provedbu studentskih projekata.

**PRIJENOS SREDSTAVA IZ PRETHODNE U SLJEDEĆU GODINU**

Donos planiranih sredstava u 2024. godinu iznosi 2.126.624 eura. Najveći dio se odnosi na izvor 43 donos prihoda od studija Dentalne medicine na engleskom jeziku i od poslijediplomskog doktorskog studija koji iznosi 1.822.869 eura. Namijenjen je za plaćanje rashoda nastalih u 2023. godini koji će se podmiriti u 01. mjesecu 2024. godine, za tekuće i investicijsko održavanje, te dodatna ulaganja u opremu i projektnu dokumentaciju. Odnos sredstava u 2025. godini iznosi 1.458.628 eura, a u 2026. godini 1.177.337 eura i koristit će se za tekuće i investicijsko održavanje i dodatna ulaganja u opremu. Na izvoru 52 donos u 2024. godinu iznosi 20.475 eura, odnosi se na projekte HRZZ-a koji rashode po izvještajnom razdoblju imaju u 2024. godini. Odnos sredstava na izvoru 31 u 2024. godini iznosi 283.280 eura i prijenos ostaje isti sve do kraja 2026. godine. Najveći dio su prihodi od izvođenja tečajeva trajne izobrazbe i poslijediplomskih specijalističkih studija. Sredstva su namijenjena za za tekuće i investicijsko održavanje, te dodatna ulaganja u opremu i projektnu dokumentaciju.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 552.887,85 EUR | 561.385,51 EUR |
| Dospjele obveze | 0 | 0 |

Stanje obveza Stomatološkog fakulteta na dan 31.12.2022. iznosi 552.887,85 EUR, sve obveze su nedospjele. Od toga međusobne obveze proračunskih korisnika iznose 13.283,40 EUR, a obveze za rashode poslovanja iznose 539.604,45 EUR. Sastoje se od obveza: plaće za prosinac 2022. podmirene u siječnju 2023. i materijalnih rashoda podmirenih u siječnju 2023. Međusobne obveze za proračunske korisnike odnose se na obveze za povrat sredstava na ime bolovanja koje refundira HZZO.

Stanje obveza Stomatološkog fakulteta na dan 30.06.2023. iznosi 561.358,51 EUR, sve obveze su nedospjele. Od toga međusobne obveze proračunskih korisnika iznose 13.655,54 EUR, a obveze za rashode poslovanja i nabavu nefinancijske imovine iznose 547.702,97 EUR. Obveze za plaće za lipanj podmirene su u srpnju 2023., kao i obveze za materijalne rashode nakon predaje obračuna. Međusobne obveze za proračunske korisnike odnose se na obveze za povrat sredstava na ime bolovanja koje refundira HZZO.

.

Zagreb, 18. prosinca, 2023.

 Dekanica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Zrinka Tarle